Spørgsmål+og+svar

Spørgsmål fra medlemmer

 * Hvordan er det smartest at opbevare de forskellige grønsager så de ikke bliver slappe?
 * Hvornår skal jeg lægge mine 3 timers arbejde i butikken?
 * Hvordan fungerer en 3-timers vagt i butikken?
 * Hvad er wiki for noget?
 * Hvordan redigerer jeg i KBHFF-wikien?
 * Hvad sker der hvis man ikke møder op til sin vagt?
 * Hvad sker der hvis man glemmer at hente sine grøntsager i åbningstiden?
 * Kan jeg ændre min bestilling via mail?
 * Jeg glemte at bestille i onsdags! Kan jeg bestille via mail?
 * Hvor tit behøver jeg at bestille grøntsager?
 * Kan jeg stille mit medlemsskab i bero i en periode?
 * Fødevarefællesskabet er ikke noget for mig. Hvordan melder jeg mig ud?
 * Kan min ven/sambo/kæreste tage nogle af mine vagter?
 * Kan store, hjemmeboende børn godt tage vagter for en husstand?
 * Er det muligt for en 16-årig at være medlem af KBHFF?
 * Jeg kender dog slet ikke til den mærkelige grøntsag, der er med i ugens pose. Er der nogle opskrifter/ideer til, hvordan jeg kan bruge den?
 * Hvad gør man hvis man allerede er medlem, men gerne vil skifte til den nye afdeling? Koster det endnu et indmeldelsesgebyr?
 * Hvad gør man egentlig hvis posens indhold ikke stemmer med det, der er blevet annonceret?
 * [[kbhff/Spørgsmål og svar#q21| Øv, nogle af de grøntsager jeg har fået i min pose er rådne/klamme. Hvad gør jeg?]]
 * Jeg vil gerne meldes af jeres nyhedsbrev, tak.

Spørgsmål fra ikke-medlemmer
 
 * Kan jeg betale for at slippe for at arbejde 3 timer om måneden?
 * Hvordan fungerer gruppemedlemskab for kollektiver og husstande?
 * Kan virksomheder og andre organisationer købe engros gennem KBHFF?

Hvordan er det smartest at opbevare de forskellige grønsager så de ikke bliver slappe?
Vi henviser til Aarstidernes fine grøntsagsguide. 

Hvornår skal jeg lægge mine 3 timers arbejde i butikken?
Alle vagter i butikkerne koordineres her på vores wiki, hvor vagtplanen ligger. Her kan du selv skrive dig på til en vagt i den afdeling du er medlem af. Ellers så vil du blive spurgt om du har taget en vagt, når du kommer for at hente dine grøntsager om onsdagen. 

Hvordan fungerer en 3-timers vagt?
Der er flere forskellige typer vagter i de forskellige lokalafdelinger. De er alle udførligt beskrevet under tjansebeskrivelserne, som der er linket til fra de enkelte vagtplaner. 

Hvad er wiki for noget?
En wiki er en samling af websider, som du kan redigere direkte i din browser. Det betyder, at det er meget nemt for mange mennesker at lave ændringer i det samme dokument. 

Hvordan redigerer jeg i KBHFF-wikien?
Vi har lavet en detaljeret introduktionsmanual til brug af wikien. 

Hvad sker der hvis man ikke møder op til sin vagt?
Reglen er meget simpel: Hvis du ikke kan møde til din vagt, skal du prøve at bytte den. Hvis du ikke bytter den får du et gult kort. Hvis du en anden gang ikke møder til din vagt får du et rødt kort og dermed karantæne fra handel i fødevarefællesskabet. Karantæne-perioden er fastsat til tre måneder. 

Hvad sker der hvis man glemmer at hente sine grøntsager i åbningstiden?
Det er det enkelte medlems eget ansvar at huske at hente sin grøntsagspose. Eftersom alle medlemmer skal betale for deres bestillinger til den kommende uge forud nede i butikken, så har det ikke økonomiske konsekvenser for fødevarefællesskabet, at du ikke henter din pose. Men det er et surt spild, og det giver Butiksgruppen ekstra arbejde med at få afsat disse fødevarer.

Selvom det ikke koster KBHFF noget når medlemmer ikke afhenter deres poser, så gives der i dag ikke kredit til de, der glemmer at afhente deres pose. Dette er for at signalere, at deres glemsomhed giver deres med-medlemmer i KBHFF ekstra arbejde, og at den arbejdsbyrde vil kun vokse, hvis vi skal til at holde styr på, hvem der glemmer at afhente, og hvem der skal have overført kredit den ene eller den anden vej.

I stedet opfordrer vi medlemmerne til at få venner eller familie til at afhente deres grøntsager, hvis de ikke selv har tid til at hente dem. Vi sender en SMS- reminder ud til alle medlemmer, der har bestilt til en given onsdag. 

Kan jeg ændre min bestilling via mail?
Desværre nej, men du kan selv gøre det online på www.kbhff.dk under min side - > bestil og betal. Det er desværre kun muligt at rette i bestillinger, hvor der er mere end en uge til at posen skal afhentes.



Jeg glemte at bestille i onsdags! Kan jeg bestille via mail?
Du kan bestille i butikken til følgende onsdag, og du kan bestille pr. mail, men begge måder har samme deadline onsdag aften. Allerede torsdag går indkøbsgruppen i gang med at samle de nødvendige oplysninger (hvor mange poser er bestilt og hvad tilbyder avlerne), så de kan sammensætte indholdet til næste uge og få det bestilt hos avlerne. 

Hvor tit behøver jeg at bestille grøntsager?
Som medlem er du på ingen måde forpligtet til at bestille grøntsager. Fødevarefællesskabet er ikke en profit-orienteret virksomhed, og vi har ingen interesse i at sælge dig flere grøntsager end du har brug for. Du kan bestille grøntsager hver uge, hveranden uge, eller sjældnere endnu. Og hvis du flytter fra København kan du sætte dit medlemskab i bero lige så længe som du ønsker.

**Kan jeg stille mit medlemsskab i bero i en periode?**
Man have status som enten aktiv (dvs. du tager vagter, kan købe poser og modtage nyhedsbreve) eller passiv (du tager ingen vagter, kan ikke købe poser og modtager ikke nyhedsbreve. Ønsker du at være passivt medlem i en periode kontakter du din loaklafdeling. Du kan finde de enkelte lokalafdelingers kontaktoplysninger [|under Kontakt på hjemmesiden]. Når du ønsker at være aktiv igen kontakter du din lokalafdeling. Der er forskellige procedurer i lokalafdelingerne for, hvordan man kommer igang med at tage vagter igen. 

Fødevarefællesskabet er ikke noget for mig. Hvordan melder jeg mig ud?
Skriv til din lokalafdeling for at melde dig ud. Du kan finde de enkelte lokalafdelingers kontaktoplysninger [|under Kontakt på hjemmesiden]. De 100 kr. du betaler i medlemskab bliver ikke refunderet hvis du ønsker at melde dig ud. Ønsker du senere at melde dig ind igen koster det 100 kr. 

Kan min ven/sambo/kæreste tage nogle af mine vagter?
Ja, da. Dit medlemskab gælder for hele din husstand. Så hvis du er medlem, så kan din kæreste eller sambo sagtens tage nogle af dine vagter for dig. I kan tilmed tage vagter sammen, og på den måde dække to måneders vagtforpligtelser på en enkelte onsdag. 

Kan store, hjemmeboende børn godt tage vagter for en husstand?
Der er flere andre, der har haft deres store børn med nede og tage vagter. Det kan man sagtens. Medlemskabet gælder for hele husstanden, og der er ingen krav om, at det skal være den, hvis navn står på medlemslisten, der skal tage vagterne. Man kan således både tage vagter sammen med sit barn og på den måde tage sine vagter for flere måneder ad gangen. Man kan vel også sende sit barn i sit sted, men vi forventer selvfølgelig, at hun eller han er i stand til at håndtere sin tjans på en god måde. 

Er det muligt for en 16-årig at være medlem af KBHFF?
Umiddelbart er der ikke noget i vejen for at 16-årige kan være medlem ligesom alle andre. Du skal selvfølgelig tage dine vagter ligesom alle andre. Bare kom ned i din lokale butik i morgen og snak med info-vagten dernede. Så skal de nok hjælpe dig. 

Jeg kender dog slet ikke til den mærkelige grøntsag, der er med i ugens pose. Er der nogle opskrifter/ideer til, hvordan jeg kan bruge den?
Det kan du tro – vi har jo vores opskriftsamling: [|opskrifter.kbhff.dk]. Her kan du finde opskrifter med langt de fleste af de sære grøntsager, der kommer i poserne en gang imellem. 

Hvad gør man hvis man allerede er medlem, men gerne vil skifte til den nye afdeling? Koster det endnu et indmeldelsesgebyr?
Nej, man skal ikke betale for at skifte afdeling. Du skal bare møde op i den afdeling, som du ønsker at skifte til. Så skal de nok hjælpe dig med at blive overflyttet 

Hvad gør man egentlig hvis posens indhold ikke stemmer med det, der er blevet annonceret?
Nogle gange er der ikke nok af en given vare, enten fordi landmanden ikke har leveret det bestilte antal, eller fordi nogle af varerne ikke har været af ordentlig kvalitet. Så prøver pakkeholdet så vidt muligt at kompensere med andre varer, og det vil kassevagterne typisk gøre opmærksom på, når du henter din pose. Hvis du kommer hjem og opdager, at du ikke har fået det annoncerede, så kom ned og spørg i butikken om der er andre, der har haft samme oplevelse eller om det bare er din pose, der er pakket forkert! Din lokale butiksgruppe kan give dig svar på, om det var et generelt problem (f.eks. at landmanden ikke leverede nok grøntsager), eller du bare har været uheldig. Det er op til den enkelte butiksgruppe, hvordan de vælger at løse problemer med manglende grøntsager eller forkert pakkede poser. 

Øv, nogle af de grøntsager jeg har fået i min pose er rådne/klamme. Hvad gør jeg?
Øv, surt. Der er desværre en risiko for den slags når vi handler økologisk. Mange gange kan det være svært for avlerne at se ormehuller når de sorterer og pakker. Og selvom pakkeholdet også prøver at tjekke, kan der være smuttere. Det er op til den enkelte butiksgruppe, hvordan de vælger at løse problemer med dårlige grøntsager. 

Jeg vil gerne meldes af jeres nyhedsbrev, tak.
Hvis du kigger nederst i det sidste nyhedsbrev, som du har fået, så er der et afmeldelseslink. Klik på det, og så bliver du afmeldt vores nyhedsbrev.

Kan jeg betale for at slippe for at arbejde 3 timer om måneden?
Ja, som medlem har du også mulighed for at købe en støttepose. KBHFF er et fødevare//fællesskab// - det betyder, at alle er medlemmer indgår i et fællesskab. Vores forening bygger på at medlemmer også arbejder i fællesskabet for netop at føle et fælles ansvar og interesse i at den daglige drift af KBHFF fungerer bedst muligt, men for at gøre fællesskabet så inkluderende som muligt er det nu også muligt at være med, selvom man ikke har mulighed for at arbejde 3 timer om måneden. 

Hvordan fungerer gruppemedlemskab for kollektiver og husstande?
Der er et sæt generelle regler for medlemskab. De er: Hvert individuelt medlem betaler medlemskab og kan dermed bestille gennem sin lokale butik og forpligtiger sig til at lægge 3 timers arbejde om måneden i fællesskabet. Et medlem kan godt købe ind til sin husstand gennem sit medlemskab. Dette gør det muligt for et par, der bor sammen, at købe igennem KBHFF hvis den ene part har betalt medlemskab og lægger de månedlige timer. Selvom det kun er den ene i husstand, der er medlem kan I sagtens tage en vagt sammen, og således lægge 3-timersvagter for to måneder ad gangen.

Til disse regler er der en række undtagelser i forbindelse med kollektiver: Kollektiver kan blive medlemmer af KBHFF. Kollektiver defineres i denne forbindelse som en husstand med mellem 4 og 10 voksne beboere. Et kollektiv betaler medlemskab som almindelige, individuelle medlemmer og kan dermed købe gennem KBHFF. Kollektivets medlemskab er knyttet til husstanden og ikke til de enkelte beboere, hvilket betyder, at alle kollektivets beboere kan komme og købe fødevarer. Samtidig forpligter et kollektiv sig til at tage minimum to 3-timers vagter i fødevarefællesskabet om måneden.

Det er et svært spørgsmål, da vi gerne vil gøre det muligt og attraktivt for kollektiver at deltage uden at binde enkelte kollektivister til at arbejde på hele deres kollektivs vegne. 

Kan virksomheder og andre organisationer købe engros gennem KBHFF?
Tidligere har beslutningen været, at andre virksomheder selv kan købe engros fra KBHFF's leverandører og derfor ikke skulle have mulighed for at købe gennem KBHFF. Men der er selvfølgelig mulighed for undtagelser der hvor det giver mening. Kontakt os hvis du er interesseret.